b"\n_START_ARTICLE_\nClaudia Schiffer\n_START_SECTION_\nOzadje\n_START_PARAGRAPH_\nClaudia Schiffer se je rodila v majhnem mestecu Rheinbergu v Severnem Porenju-Vestfaliji, Zahodna Nem\xc4\x8dija, okoli 15 kilometrov oddaljenega od najbli\xc5\xbejega ve\xc4\x8djega mesta, Duisburga. Je h\xc4\x8di Gudrun in Heinza Schifferja, odvetnika. Ima dva brata, Stefana in Andreasa, ter eno sestro, Ann Carolin._NEWLINE_Claudia Schiffer je dejala, da je bila v srednji \xc5\xa1oli precej popularna, vendar je bila tako visoka, da je zaradi tega postala zelo srame\xc5\xbeljiva in je \xc5\xbeelela ostati neopa\xc5\xbeena. Mnogi so\xc5\xa1olci so bili ljubosumni nanjo, ker je prihajala iz bogate dru\xc5\xbeine, ki so jo v mestu dobro poznali._NEWLINE_Claudia Schiffer teko\xc4\x8de govori tri jezike, in sicer nem\xc5\xa1\xc4\x8dino, angle\xc5\xa1\xc4\x8dino ter franco\xc5\xa1\xc4\x8dino._NEWLINE_Na za\xc4\x8detku je Claudia Schiffer \xc5\xbeelela postati odvetnica in v\xc4\x8dasih je delala v o\xc4\x8detovi odvetni\xc5\xa1ki pisarni. Te ambicije je opustila pri sedemnajstih, oktobra 1987, ko jo je Michel Levaton, vodja agencije Metropolitan Model, opazil v nekem no\xc4\x8dnem klubu v D\xc3\xbcsseldorfu. Z njegovo agencijo je kasneje podpisala pogodbo in postala fotomodel.\n_START_SECTION_\nManekenska kariera\n_START_PARAGRAPH_\nClauida Schiffer je po koncu srednje \xc5\xa1ole pri\xc4\x8dela delati kot fotomodel. Odletela je v Pariz na poskusno snemanje in se kmalu pojavila na naslovnici francoske razli\xc4\x8dice revije Elle, ki jo je pari\xc5\xa1ka javnost zelo hvalila. V zgodnjih devetdesetih je zaigrala v zelo komercializiranih reklamah za kampanjo kavbojk Guess?. Paul Marciano je v intervjuju z revijo Forbes za njihov \xc4\x8dlanek \xc2\xbb15 lepih supermodelov, ki dobro slu\xc5\xbeijo\xc2\xab\xc2\xa0dejal: \xc2\xbbGuess je postal veliko bolj znan predvsem po Claudijini zaslugi.\xc2\xab\xc2\xa0Potem, ko se je pojavila tudi na naslovnici mnogih drugih revij, kot so britanska revija Vouge, za katero je naslovnico posnel Herb Ritts, je Claudia Schiffer kmalu dosegla status supermodela in Karl Lagerfeld jo je izbral za Chanelov nov obraz. Postala je svetovno prepoznavna zaradi svojih modrih o\xc4\x8di, svetlih las in visoke postave, saj je merila 1,81 m._NEWLINE_Claudia Schiffer se je leta 1999 pojavila na novemberski naslovnici ameri\xc5\xa1ke razli\xc4\x8dice revije Vogue, kjer so jo ozna\xc4\x8dili za \xc2\xbbmoderno muzo\xc2\xab. Imenovana za eno od najlep\xc5\xa1ih \xc5\xbeensk na svetu, je Claudia Schiffer zaslovela s sposobnostjo, da zapelje globalno ob\xc4\x8dinstvo, s \xc4\x8dimer si je zagotovila uspe\xc5\xa1no kariero, ki traja \xc5\xbee ve\xc4\x8d kot \xc5\xa1tiriindvajset let. Je prvi fotomodel, ki se je pojavil na naslovnici revij Vanity Fair, Rolling Stone, People in The New York Times, ve\xc4\x8dkrat pa se je pojavila tudi na naslovnicah revij Vogue, Harper's Bazaar, Elle, Cosmopolitan in Time. Poleg tega se je ve\xc4\x8dkrat pojavila tudi na modnih revijah, kjer je pozirala za pomembne modne hi\xc5\xa1e, kot so Versace, Yves Saint Laurent, Dolce & Gabbana, Chanel in Valentino._NEWLINE_Poleg tega, da je ogla\xc5\xa1evala luksuzne brande, je Claudia Schiffer postala tudi obraz velikih trgovin, kot Mango in Accessorize; za jesensko-zimsko kampanjo trgovine Accessorize leta 2006 si je dala prvi\xc4\x8d preluknjati u\xc5\xa1esa. Vklju\xc4\x8dili so jo tudi v reklame za pija\xc4\x8di Fanta in Pepsi. Leta 1998 naj bi ji za snemanje reklame za avtomobil znamke Citro\xc3\xabn pla\xc4\x8dali 3 milijone \xc2\xa3. Claudia Schiffer \xc5\xa1e vedno sodeluje pri ogla\xc5\xa1evanju podjetja L'Or\xc3\xa9al in je ena od njihovih ambasadork z najdalj\xc5\xa1o delovno dobo._NEWLINE_Karl Lagerfeld je Claudio Schiffer kak\xc5\xa1nih sedemnajst let po njenem prvem delu za Chanel fotografiral za kampanjo Dom P\xc3\xa9rignon. Claudia Schiffer se je v zadnjem \xc4\x8dasu pojavila v kampanijah za znamke Chanel, YSL, Salvatore Ferragamo in Dolce & Gabbana. Nazadnje se je pojavila v Chanelovi kampanji za maskaro A/W11._NEWLINE_Pogodbo ima podpisano z ve\xc4\x8d agencijami, vklju\xc4\x8dno z agencijami D'Management Group iz Milana, 1/One Management iz New York Cityja in Marilyns iz Pariza. Njena glavna modna agencija je modna agencija Model Management iz Hamburga._NEWLINE_Leta 2011 je Claudia Schiffer sprejela vlogo sodnice na tekmovanju Fashion Fringe._NEWLINE_Leta 2012 je posnela \xc5\xa1e en \xc4\x8drno bel oglas za podjetje Guess? ob tridesetletnici njihovega delovanja.\n_START_SECTION_\nModno oblikovanje\n_START_PARAGRAPH_\nClaudia Schiffer, ki je poznana kot globalna modna ikona, ki jo priznavajo povsod po svetu, je marca leta 2011 na pari\xc5\xa1kem tednu mode izdala lastno modno kolekcijo, sestavljeno iz obla\xc4\x8dil iz ka\xc5\xa1mirja. Med jesensko-zimsko sejo leta 2011 so njene obleke prvi\xc4\x8d predstavili na modni reviji, temu pa je sledila uspe\xc5\xa1na modna kolekcija za pomladno-poletno sejo leta 2012. Njene modne kolekcije so izdali globalno v raznih butikih ter nekaterih pomembnej\xc5\xa1ih in bolj znanih trgovskih centrih. Claudia Schiffer je glavna kreativna urednica branda, preko katerega je do danes izdala vse svoje modne kolekcije in sama oblikuje ve\xc4\x8dino modnih kolekcij, izdanih preko branda.\n_START_SECTION_\nV medijih\n_START_PARAGRAPH_\nClaudia Schiffer se je pojavila v \xc5\xa1tevilnih filmih in videospotih. Njen prvi film je bil otro\xc5\xa1ki film Richie Rich (1994), nato pa je zaigrala poleg Dennisa Hopperja in Matthewa Modinea The Blackout. Kasneje se je pojavila \xc5\xa1e v filmih Friends & Lovers (1999), Black and White (1999), In Pursuit (2000) in \xc5\xbdivljenje brez Dicka (2001), nato pa je dobila malce ve\xc4\x8djo vlogo v filmu Pravzaprav ljubezen (2003). Za kratek \xc4\x8das se je pojavila tudi v filmu Bena Stillerja, Zoolander, ki je iz\xc5\xa1el leta 2001._NEWLINE_Claudia Schiffer se je pojavila tudi v mnogih pogovornih oddajah, kot so The Oprah Winfrey Show, Larry King Live, The Late Show with David Letterman in Late Night with Conan O'Brien, ter v komi\xc4\x8dnih televizijskih serijah, kot sta Dharma in Greg in Arrested Development. Pojavila se je tudi v videospotu de\xc5\xa1ke glasbene skupine, Westlife,\xc2\xa0\xc2\xbbUptown Girl\xc2\xab, leta 2000 pa je zaigrala v videospotu Bon Jovija za pesem\xc2\xa0\xc2\xbbSay It Isn't So\xc2\xab._NEWLINE_Claudia Schiffer je izdala tudi \xc5\xa1tiri posnetke vadbe v sklopu serije posnetkov, imenovane Popolno fit Claudie Schiffer (Claudia Schiffer's Perfectly Fit), ki so postali eni od najbolje prodajanih posnetkov za telovadbo. Vodila je podelitev nagrad French Fashion Awards in World Music Awards v Monaku._NEWLINE_Skupaj s fotomodeli Christy Turlington, Naomi Campbell in Elle Macpherson si Claudia Schiffer od leta 1995 lasti verigo restavracij Fashion Caf\xc3\xa9. Claudia Schiffer ostaja ena od najbolje prepoznavnih nem\xc5\xa1kih osebnosti in med svetovnim prvenstvom v nogometu leta 2006 je ob za\xc4\x8detku prireditve skupaj s Pel\xc3\xa9jem nosila trofejo. Leta 2002 je skupaj s princem Williamom podelila trofejo na tekmovanju iz pola._NEWLINE_Ko so jo vpra\xc5\xa1ali o poklicu fotomodela, je Claudia Schiffer v enem od intervjujev dejala: \xc2\xbbSupermodeli, kakr\xc5\xa1ni smo neko\xc4\x8d bili mi, ne obstajajo ve\xc4\x8d.\xc2\xab\n_START_SECTION_\nDobrodelnost\n_START_PARAGRAPH_\nClaudia Schiffer je z UNICEF-om pri\xc4\x8dela sodelovati, ko je postala \xc4\x8dlanica njihovega komiteja podpornikov iz umetni\xc5\xa1ke in zabavne industrije in trenutno je njihova britanska ambasadorka dobre volje. Claudia Schiffer je tudi govornica organizacije Make Poverty History, v sklopu \xc4\x8desar se je pojavila v najrazli\xc4\x8dnej\xc5\xa1ih televizijskih oglasih. Julija 2009 je vodila koncerte Live 8 v Berlinu in Edinburghu.\n_START_SECTION_\nZasebno \xc5\xbeivljenje\n_START_PARAGRAPH_\nOb za\xc4\x8detku njene kariere je bila Claudia Schiffer v romanti\xc4\x8dnem razmerju s kitaristom glasbene skupine Bon Jovi Richiejem Samboro, mona\xc5\xa1kim princem Albertom in pevcem Peter Gabriel. _NEWLINE_Claudia Schiffer se je leta 1994 zaro\xc4\x8dila s \xc4\x8darovnikom Davidom Copperfieldom, s katerim je bila zaro\xc4\x8dena pet let, dokler se njuna zveza leta 1999 ni kon\xc4\x8dala. Spoznala sta se leta 1993 na eni od njegovih prireditev v Nem\xc4\x8diji, kjer so jo povabili na oder, da bi sodelovala pri njegovi iluziji \xc2\xbblebdenja\xc2\xab. V \xc4\x8dasu, ko sta bila zaro\xc4\x8dena, se je nekajkrat pojavila na odru kot njegova posebna asistentka, ki mu je pomagala pri iluziji \xc2\xbblebdenja\xc2\xab, pri triku z gilijotino in pri triku, pri katerem so jo razrezali na pol. Leta 1997 sta oba, Claudia Schiffer in David Copperfield, to\xc5\xbeila revijo Paris Match, ki je trdila, da sta si razmerje le izmislila zaradi medijske pozornosti, da so Claudiji Schiffer pla\xc4\x8dali, da se je pretvarjala, da sta zaro\xc4\x8dena, in da Davida Copperfielda sploh ni marala. Leta 1999 je Claudia Schiffer prejela neizdano vsoto denarja s strani revije Paris Match, saj je francosko sodi\xc5\xa1\xc4\x8de presodilo, da je bila zgodba izmi\xc5\xa1ljena. Publicist Davida Copperfielda je potrdil, da je Claudia Schiffer podpisala pogodbo za njene pojave med ob\xc4\x8dinstvom na njegovih \xc4\x8darovni\xc5\xa1kih predstavitvah v Berlinu, vendar se s pogodbo ni zavezala k temu, da bo njegova \xc2\xbbspremljevalka\xc2\xab._NEWLINE_Po njenem razhodu z Davidom Copperfieldom je Claudia Schiffer pri\xc4\x8dela hoditi s prodajalcem umetnin in dedi\xc4\x8dem podjetja Green Shield Stamp, Timom Jefferiesem._NEWLINE_25. maja 2002 se je Claudia Schiffer v Suffolku poro\xc4\x8dila z re\xc5\xbeiserjem Matthewom Vaughnom. Skupaj imata tri otroke: sina Casparja Matthewa (roj. 30. januarja 2003 v Westminstru, London), h\xc4\x8derko Clementine Poppy (roj. 11. novembra 2004 v Westminstru) in \xc5\xa1e eno h\xc4\x8derko, imenovano Cosima Violet (roj. 14. maja 2010)._NEWLINE_Claudia Schiffer je bila dvakrat \xc5\xbertev nadlegovanja. Leta 2002 so aretirali italijanskega kuhinjskega pomivalca, ker je devetkrat obiskal njen 5 milijonov \xc2\xa3 vreden dvorec Coldham Hall ob Bury St Edmundsu, Suffolk, ker jo je \xc5\xbeelel videti. To\xc5\xbebo so kasneje opustili, vendar so ga na sodi\xc5\xa1\xc4\x8du vpisali med psihi\xc4\x8dno bolne osebe. Verjel je namre\xc4\x8d, da mu je pape\xc5\xbe naro\xc4\x8dil, naj se poro\xc4\x8di z njo. Leta 2004 so kanadskega mo\xc5\xa1kega obto\xc5\xbeili, da nadleguje Claudio Schiffer, tudi na njenem domu v Suffolku. Po poro\xc4\x8danju naj bi ji pred pragom pu\xc5\xa1\xc4\x8dal ljubezenska pisma._NEWLINE_Leta 2006 sta Claudia Schiffer in njen mo\xc5\xbe dvakrat govorila s policisti iz Suffolka zaradi nesre\xc4\x8d, v katere sta bila vpletena dva njuna psa, nem\xc5\xa1ki ov\xc4\x8dar in irski vol\xc4\x8dji hrt, in lokalni prebivalci, ki so se sprehajali mimo njunega dvorca Coldham Halla. Enega od njunih sosedov, Jacka Russella, naj bi psa med pre\xc4\x8dkanjem poti blizu njunega doma napadla in hudo ranila, poleg tega pa naj bi ugriznila po\xc5\xa1tarja."